<classify> HUDUMA ya kisasa ya kurekebisha macho kwa Watanzania wenye uoni hafi fu imeingia nchini ambapo mhusika anapopata huduma hii anakuwa hategemei tena kuvaa miwani, ili kuona vizuri.Kwa mujibu wa Meneja wa Hospitali ya Kimataifa ya Macho, inakotolewa huduma hiyo, Adam Mwatima, hospitali hiyo ndiyo ya kwanza kutoa huduma hiyo ambayo ni nadra kupatikana hapa nchini na katika nchi nyingi za Afrika.Huduma hiyo imeanza kutolewa hospitalini hapo Mei, mwaka huu na waliofanyiwa marekebisho hayo wameonesha matokeo mazuri na hawahitaji kuvaa miwani ili kuona mbali au karibu.Tuliamua kuanza kutoa huduma hii baada ya kuona uhitaji mkubwa kwa Tanzania na ili kupunguza gharama kwa watu ambao walikuwa wakilazimika kwenda mataifa ya Ulaya na Marekani kutafuta huduma hii. Sasa huduma hii inapatikana hapa nchini Tanzania....Tunafanya hivi kuunga mkono sera ya serikali kuhakikisha matibabu kama haya ya magonjwa yasiyo ya kuambukizwa yanapatikana nchini. Tunalenga pia kukuza utalii wa kimatibabu ili watu wa nchi za Afrika Mashariki kama Uganda, Rwanda, Burundi na nchi nyingi za Afrika waje kupata huduma hii hapa nchini.Alisema hospitali hiyo imeanza kutoa huduma hizo za kibingwa kwa punguzo la asilimia 50 ili kuhakikisha Watanzania wengi wenye kuhitaji huduma hiyo wanamudu kuipata kwa gharama nafuu tofauti na ambapo wangekwenda nje ya nchi.Inaelezwa kuwa huduma hiyo hutolewa bila mhusika kuhisi maumivu na huchukua muda mchache kukamilika na matokeo yake huanza kuonekana baada ya siku moja.Akitoa ushuhuda, mgonjwa aliyefanyiwa upasuaji huo hospitalini hapo, Mustafa Lakhu alisema alishawishiwa kufanyiwa upasuaji huo na rafiki yake ambaye naye alifanyiwa upasuaji kama huo na sasa hatumii miwani.  <topic>: KITAIFA 